記者謝頌昕 徐雲庭

「中秋喇！你幾時好返同我繼續行？」洪太於今日中秋節凌晨即在fb貼出她堅握著臥床昏迷丈夫之手的照片，印證了兩人「執子之手，與子偕老」的一生一世承諾。至今午已有逾700網民留言集氣，祈願一對好心夫婦能齊齊度過難關。

60歲的洪家棣與45歲的洪太年紀雖相差十五載，但兩人心靈相通，只因兩夫婦都是愛犬之人。原來洪太自幼已與父親一起去餵流浪犬，很多時「一餵就放唔低」，甚至忍不住把狗狗帶返家照顧，本身是地盤燒焊主管洪先生則愛周末去燒烤場收集食物，回家再煮拿出去餵無家可的流浪犬。令兩好心人結緣的，卻是洪太不拘小節的豪邁性格，原來多年之前兩人曾是一間私人職業訓練中心的同事，洪先生見到做文員的未來洪太與前來上課的師傅竟不時「鬥粗魯」，巾幗不讓鬚眉，令他印象深刻。

閒談間雙方發現彼此原來都是愛犬之人，遂不時齊去餵狗，漸生情愫。但洪太坦言當年她已養咗十幾隻狗，最擔心狗狗不接洪先生致她左右做人難，幸好「佢上我屋企時，啲狗都好接受佢」，最終兩人情訂終身，近年兩人更完成了一直以來的心願，在大埔元嶺村附近開設了「老有所依動物村」飼養了20多隻遭遺棄的老犬，希望讓牠們開心終老。縱然經濟拮据，洪先生更因眼睛有看病致難重操燒焊的故業賺錢，但兩夫婦抱著「知足者、貧亦樂」精神，加上熱心人的幫忙及捐款，令動物村漸有規模。

奈何動物村建築簡陋不足抗巨風，9月16日山竹襲港吹起10號風球，狗場突然被吹塌遭夷為平地，死守狗場的洪氏夫婦被強風吹來襲物所傷，洪太只是輕傷，但洪家棣卻不幸腦出血兼多處骨折包括4條肋骨，一度命懸一線，送院後一直昏迷，今日已是第9天。洪太稱患難見真情，因意外後大批好友連日來不辭勞苦協助洪太，包括幫忙安置20多隻毛孩，執拾狗場及發起募捐，令她感動不已：「對幫手嘅朋友就真係要講句無言感激，估唔到咁多有心人，幫咗我好多，令我可以專心處理丈夫受傷一事。」

但當談到最愛的丈夫的病情，如鐵娘子堅強的洪太也不禁流下眼淚。她哭訴丈夫病情反覆，雖然醫生指丈夫病情況已算是穩定下來，但仍未蘇醒及未過危險期，而且一波未平，一波又起，令她「呢個禮拜啲心情不斷上上落落」。她解釋：「老公要迎戰另一場仗….醫生話佢染咗肺炎，仲涉及惡菌。」故洪太希望各位好心及市民為丈夫加油打氣，助兩夫妻度過難關，她更在fb留言 ：「縱然我背後有一班真心嘅戰友，但一個普通女人在有啲招架唔住！」

今天是中秋節，洪太心理只有一件事及一個願望：「就係希望老公你快啲好返，啲細路（狗仔）等緊你同佢哋食月餅㗎！」